Pinapatunayan ng Bibliya ang PAPACY

Good day din sir Juan Catolico. God bless po sa ating debate.Ang papatunayan ko po sa debate na ito ay wala pong papacy sa Bible. Naniniwala ako, bilang isang Christian na naniniwala sa Bible, na hindi itinuturo ng Bible ang sinasabi ng Roman Catholic Church na may Pope daw. Kaya po papatunayan ko po sa inyo na mali po yung mga pagpapaliwanag ninyo sa mga sinabi nyong verses.Nais ko lamang pong kontrahin yung pinost mo na verse sa Mateo 16:18-19, kung saan pinapatunayan mo na si Pedro yung sinasabi sa verse kung saan ibinigay yung pagkakataon na ibinigay daw ni Jesus kay Pedro ang susi ng kaharian ng langit. Narito po ang aking mga counter-arguments:1.) Yung sinasabi na ibinigay na katungkulan upang magtali at magkalag dahil daw sa "susi ng kaharian ng langit", eh hindi po yun ibinigay na exclusibo kay Pedro. Sa katotohanan po, iginawad ang susi na yan sa lahat ng apostol. Makikita natin sa Mateo 18:18, sa pakikipagusap ni Jesus sa mga apostol (Mateo 18:1), ibinigay din niya sa lahat ng apostol ang kapangyarihang ito. Nakasulat din dito na "na ang lahat ng mga bagay na inyong talian sa lupa ay tatalian sa langit: at ang lahat ng mga bagay na inyong kalagan sa lupa ay kakalagan sa langit" pero ang kausap niya ang lahat ng apostol. Dahil dun, hindi naman talaga eksklusibo na kay Pedro lang ibinigay ang susi ng kaharian ng langit dahil kasama ang lahat ng apostol sa pagbibigay ng tungkuling ito.2.) Itinuturo ng Bible na hindi si Pedro ang pundasyon ng iglesia, kundi si Jesus mismo. Si Cristo ang bato. Kaya hindi si Pedro ang maaaring maging maging Santo Papa o lider ng iglesia kasi kay Jesus mismo itinayo ang iglesia dahil siya ang "Anak ng Diyos" na inamin ni apostol Pedro (Mateo 16:16). Mababasa natin sa 1 Corinto 10:4 na si Cristo ito: "sapagka't nagsiinom sa batong ayon sa espiritu na sumunod sa kanila: at ang batong yaon ay si Cristo." Makikita din sa ibang verse (Efeso 2:20): "Na mga itinatayo sa ibabaw ng kinasasaligan ng mga apostol at ng mga propeta, na si Cristo Jesus din ang pangulong bato sa panulok;". Sa mga counter-arguments ko, makikita natin na mali na isipin natin na si Pedro ang bato kung saan itinayo ni Cristo ang iglesia, at makikita din natin na ang authority ay hindi ibinigay na exclusive kay Pedro. Sa totoo lang, itinuturo ng Bible na pantay pantay ang turing nila sa bawat isa, ayon sa isang pangyayari sa Lucas 9:46-48, ganito ang nakasulat: "24 At nagkaroon naman ng isang pagtatalotalo sa gitna nila, kung sino kaya sa kanila ang ibibilang na pinakadakila. 25 At kaniyang sinabi sa kanila, Ang mga hari ng mga Gentil ay napapanginoon sa kanila; at ang mga may kapamahalaan sa kanila'y tinatawag na mga Tagapagpala. 26 Datapuwa't sa inyo'y hindi gayon: kundi bagkus ang lalong dakila sa inyo ay maging tulad sa lalong bata; at ang nangungulo ay maging gaya ng naglilingkod. 27 Sapagka't alin ang lalong dakila, ang nakaupo baga sa dulang, o ang naglilingkod? hindi baga ang nakaupo sa dulang? datapuwa't ako'y nasa gitna ninyo na gaya niyaong naglilingkod." Tinuturo ni Jesus na dapat daw ang pinakadakila sa atin ay maging tulad sa lalong bata, at ang mga nagungulo ay maging gaya ng naglilingkod. Ipinapakita ni Jesus na dapat hindi sila mag-away away kung sino ang pinakadakila sa kanila, kundi dapat humble lang sila kasi marami pang mas importanteng bagay kaysa dun. May isang pangyayari sa Bible na makikita natin ang konseptong kaka-explain ko lang: nang pinagalitan ni Apostol Pablo si Pedro (Galacia 2:11-14)"11 Nguni't nang dumating si Cefas sa Antioquia, ay sumalansang ako sa kaniya ng mukhaan, sapagka't siya'y nararapat hatulan. 12 Sapagka't bago nagsidating ang ilang mula kay Santiago, ay nakisalo siya sa mga Gentil; nguni't nang sila'y magsidating na, siya'y umurong, at humiwalay sa mga Gentil, palibhasa'y natatakot sa mga sa pagtutuli. 13 At ang ibang mga Judio ay nangagpakunwari rin namang kasama niya: ano pa't pati si Bernabe ay nabuyo sa kanilang pagkukunwari. 14 Nguni't nang aking makita na hindi sila nagsisilakad ng matuwid ayon sa katotohanan ng evangelio, sinabi ko kay Cefas sa harapan nilang lahat, Kung ikaw, na Judio, ay namumuhay gaya ng mga Gentil, at di gaya ng mga Judio, bakit mo pinipilit ang mga Gentil na mamuhay na gaya ng mga Judio?"Makikita natin dito na may kaya palang magtama sa Santo Papa pagdating sa doktrina. Sa pagkakataong ito, hindi nagpapakatotoo bilang isang Judio si Pedro, at nang dumating yung mga taong galing kay Santiago, hindi na siya nakipaghalubilo sa mga Gentil, dahil bilang mga Judio, sinusunod lang nila ang ipinagbabawal sa Torah na bawal pakikipaghalubilo sa mga Gentil. Sa isang bagay na tungkol sa doktrina, itinama siya ni Pablo. Kaya hindi pwedeng si Pedro ang may tanging awtoridad na gaya ng isang Santo Papa. Kaya bagamat kay Pedro nga ibinigay yung mga tupa sa Juan 21:15-18, ito'y isang tagpo na nagpapakita na ibinigay niya sa lahat ng mga apostol ang mga tupa, ngunit sa tagpo si Pedro lang ang kausap para mai-highlight yung pagpapatawad sa kaniyang pagtanggi nang tatlong beses kay Jesus.Huling punto kaya siya hindi pwedeng si Pedro ang Santo Papa: itinuturo ng Bible na si Pedro ayon sa Galacia 2:7 na ang "apostol sa mga pagtutuli" ay si Pedro, habang ikinukumpara niya ang kaniyang sarili bilang "apostol sa mga di-pagtutuli", in other words, mga Gentil. Ibig sabihin, kung si Pedro ang Santo Papa, bakit sabi ni Pablo na siya ay naatasan lamang sa mga Judio? Makikita din natin na pagkatapos nga ng mga kaganapan sa "Council of Jerusalem" sa Gawa 15, hindi na lumabas pa sa libro ng mga Gawa si Pedro: ipinapakita ng Bible na si Pablo naman ang nagpalaganap ng ebanghelyo hanggang sa katapusan ng libro. Isa pa, mas madami pang mga epistles o sulat ginawa si Pablo kaysa kay Pedro. Hindi ko sinasabi na mas mataas ang posisyon ni Pablo kay Pedro (naniniwala ako na pantay pantay lang sila), ngunit kung mas madami ngang mga "inspired" na sulat si Pablo, hindi ba ito pahiwatig na mas madaming naiambag si Pablo sa Bible? Maging si Pedro mismo, sa isa sa kaniyang mga sulat, sa II Pedro 3:16, ay sinasabi na kapantay ng mga sulat ni Pablo ang ibang mga "Kasulatan", na kung pagaaralan, ang sinasabing mga Kasulatan ay ang mga kasulatan sa Old Testament (kasi wala pang New Testament nun). Ganito ang respeto ni Pedro kay Pablo, at ganun din naman ang respeto ng ibang mga apostol kay Pedro. Hindi ako tumatanggi na sa ibang pagkakataon si Pedro ang nanguna sa mga kaganapan sa iglesia, ngunit may mga pagkakataon din naman na may mahahalagang ginawa ang mga ibang tao, tulad ni Pablo, Isteban, Santiago, at iba pa. Sinasabi nga sa I Corinto 12:12, "Sapagka't kung paanong ang katawan ay iisa, at mayroong maraming mga sangkap, at ang lahat ng mga sangkap ng katawan, bagama't marami, ay iisang katawan; gayon din naman si Cristo." Ang iglesia ay walang pinuno maliban kay Jesus, at walang taong makakapagpalit sa kaniyang katungkulan. Dakila si Jesus, kaya kahit siya ay nasa langit na, siya pa din ang pinuno ng kaniyang iglesia dito sa lupa.Maraming salamat at hintayin ko po ang inyong reply.-JesusNazarene128